GiliGold/VAD_KnessetCorpus huggingface dataset:
בן שבת: אני אסיר תודה על הזכות שנפלה בחלקי לשרת את מדינת ישראל ולפעול לחיזוק הביטחון הלאומי שלה.
בן שבת: נקראתי לתפקיד בשנת 2017, בשלהי כהונתי כראש המרחב הדרומי של השב"כ.
בן שבת: התייצבתי אליו בחרדת קודש תוך הכנה בכובד האחריות ובגודל האתגרים וההזדמנויות.
בן שבת: בארבע שנות עבודתי הייתי עד לאירועים היסטוריים, שותף להתרחשויות בעוצמה ובאינטנסיביות שספק אם היו בעבר.
בן שבת: זכיתי להכיר אנשים מצוינים, לראות את פניה היפות של ישראל, לחתום על הסכמי שלום היסטוריים ולהשתתף במהלכי לחימה.
בן שבת: ראיתי מערכות מרכזיות של המדינה מפליאות לעשות בשעות מבחן וברגעי שיא.
בן שבת: התרגשתי מדי יום מביטויי ההערכה וההתפעלות כלפי מדינתנו מצד שועי עולם, ראשי מדינות, מלכים, נשיאים ושרים.
בן שבת: לא גבה ליבי ולא רמו עיניי.
בן שבת: ראיתי, שמעתי ואמרתי בתוך תוכי: אשרי העם שככה לו.
בן שבת: ברוך השם, ישראל היא מדינה חזקה, מצבה האסטרטגי הוא טוב.
בן שבת: המאזן האסטרטגי הכולל הוא חיובי, אך שברירי ומרובה אתגרים.
בן שבת: במסגרת הדיון הפתוח, ברשותך היושב-ראש, אגע בקצרה רק בשני אתגרים: בלימת איראן היא יעד בעדיפות עליונה.
בן שבת: האתגר הזה תופס מקום נרחב ומרכזי בסדר היום המדיני והביטחוני שלנו, וכך ראוי שיהיה עד שנבטיח זאת; במישור הפנימי – חיזוק המשילות וביטחון הפנים הוא אתגר מרכזי לכל מערכות המדינה.
בן שבת: נדרש שילוב זרועות, מאמץ נחוש ואולי גם פתרונות לא שגרתיים, כדי להביא לצמצום הנשק הבלתי חוקי ולחיזוק הביטחון האישי של אזרחי המדינה בכל מקום ובכל זמן.
בן שבת: אני מבקש להודות לוועדת החוץ והביטחון ולוועדות המשנה שלה, בפניהן הופענו – אנשיי ואני – לעתים תכופות.
בן שבת: תמיד חשנו שהוועדה מנהלת את עבודתה ואת דיוניה באופן מקצועי, בגישה ממלכתית, עניינית, ביקורתית והוגנת.
בן שבת: אני מעביר את המקל לאיל חולתא בביטחון רב ואני משוכנע שגם הוא ימצא את הוועדה כמסגרת לפיקוח יעיל ומועיל.
בן שבת: אני בטוח שהוא ישכיל ליהנות גם מהרעיונות, התפיסות והכיוונים שמתגבשים תוך כדי השיח עם הוועדה ולאור הניסיון העשיר של חבריה והדיונים הרבים והמעמיקים שהיא מקיימת.
בן שבת: תודה מקרב לב ובהצלחה רבה לכולנו.
רם בן ברק: מאיר, תודה מקרב לב.
יוסף טייב: אני חבר חדש, מאיר, אבל אנחנו מכירים מקודם.
יוסף טייב: אני מאחל לך בהצלחה גדולה.
יוסף טייב: אני יודע על משימותיך הגדולות, שלא כולם יודעים עליהן.
יוסף טייב: אני באמת חושב שתרומתך הייתה מפוארת ולא תמיד אנשי ציבור, כמוך, שעוסקים – הציבור עצמו יכול להעריך את עומק התרומה שלהם ואת מסירות הנפש, ממש, בעולמות שונים.
יוסף טייב: לפעמים, כשרואים אותך בטיסות, במקומות מוזרים – כפי שקרה לי – אז מבינים עוד יותר .
יוסף טייב: תצלח דרכך ושירבו מעשיך.
יוסף טייב: אני בטוח שאתה עוד תתרום תרומה גדולה.
יוסף טייב: מכל הלב, אני מאחל לך בהצלחה.
אמילי חיה מואטי: מאיר יקר, ראשית, אני לא מכירה ולא מודעת לפעילויות החשאיות שלך, אבל אני מראש מוקירה אותן ואני אלמד ככול שניתן.
אמילי חיה מואטי: מה שכן, בטיסה האחרונה שלך לרבאט, בירת מרוקו – אני חושבת שזה היה בסוף 2020 – שמתי לב להמון ניואנסים בדינמיקה בינך לבין שאר אנשי הצוות לבין מי שקיבל את המשלחת.
אמילי חיה מואטי: זה היה מאוד מרגש ומאוד אנושי ומאוד מרחיב אופקים, ואני רוצה להודות לך על זה.
אמילי חיה מואטי: ייצגת אותנו נאמנה.
אמילי חיה מואטי: אני מודה לך ואני מודה לך על השירות, ועוד ניפגש.
אמילי חיה מואטי: תודה רבה.
צבי האוזר: מאיר, קודם כול, אני כן זכיתי לעבוד במחיצתך ואני רוצה להודות לך, גם בשם ועדת החוץ והביטחון, אבל בראש ובראשונה בשם אזרחי ישראל, אם אפשר לדבר בשם אזרחי ישראל, אבל זה באותם מקרים שרבים חייבים למעטים, אך הרבים אפילו לא יודעים כמה הם חייבים למעטים, ואתה אחד מאותם מעטים.
צבי האוזר: אני חושב שהמשמרת הזאת שלך אופיינה בשני אירועים או שתי סיטואציות מהותיות-משמעותיות שעיצבו אותה.
צבי האוזר: אני מדבר דווקא במובן של הקושי והאתגר: האחד, הקורונה שנחתה והמל"ל ריכז את עיקר העבודה.
צבי האוזר: בחודשים הקריטיים הוא היה ראש החץ שהוביל את הדברים; הדבר השני, לא פחות אתגרי-בעייתי לאנשים שהם בתפקיד שלך – ואני הייתי במשרד ראש הממשלה, הייתי בצמוד לראש מל"ל.
צבי האוזר: כמזכיר ממשלה אני יודע בדיוק מהו "האקווריום", מהי סביבת ראש הממשלה – זה למלא תפקיד שהוא תפקיד חשוב, שהוא תפקיד ממלכתי קדוש, בסיטואציה של אי-ודאות מוחלטת פוליטית ושל יותר משנתיים של מערכות בחירות חוזרות ונשנות, אשר פוגעות פגיעה של ממש בעבודה סדירה במשרד ראש הממשלה ופוגעות פגיעה של ממש בעבודה שיכולה להיעשות במל"ל ולעתים לא נעשית בגלל חוסר קשב של דרג מדיני, דרג פוליטי, ובגלל בעיות שהן אובייקטיביות מנקודת מבטו של פקיד משרת ציבור, כפי שאתה היית.
צבי האוזר: שירתת את הציבור נאמנה.
צבי האוזר: אני חייב להגיד כאן שלא פעם ולא פעמיים ראיתי שנעשה לך עוול, עוול משמעותי, אל מול השירות שהיה ואל מול מה שניסו לצייר או לומר בחוץ.
צבי האוזר: כמי שכן היה לו איזשהו צוהר, הצצה לתפקיד שלך, ראיתי בחלק מהמקרים עד כמה עמוק העוול שנעשה לך.
צבי האוזר: זה הזמן גם לבקש סוג של בקשה – לא כמי שפגע – שתבין שזו טיבה של הארץ.
צבי האוזר: העם היהודי הוא עם קשה עורף לטוב ולרע, וביצעת את תפקידך נאמנה, כפי שהיה צריך, למרות אותן סיטואציות ואותם קשיים שהיו.
צבי האוזר: תודה רבה, ואני מצדיע לך.
בן שבת: תודה מקרב לב.
רם בן ברק: מנהל הוועדה מזה 12 שנים, בבקשה.
שמואל לטקו: מאיר היקר, אני מכיר אותך עוד מהתקופה לפני שהגעת למל"ל.
שמואל לטקו: היית בשב"כ וביקרנו אותך בדרום.
שמואל לטקו: תמיד היה נעים לשמוע את הסקירות המאלפות שלך, אבל אני אדבר על התקופה במל"ל.
שמואל לטקו: אני יכול להגיד שמהיום הראשון שהגעת למל"ל אני, כמנהל הוועדה, הצוות של הוועדה, חברי הכנסת, יושבי-ראש הוועדה שהיו, הרגשנו משהו נפלא.
שמואל לטקו: הרגשנו אווירה טובה, שיתוף פעולה מלא מהרגע הראשון, כל מה שביקשנו – קיבלנו ובגדול.
שמואל לטקו: הייתה אווירה טובה, לא מנעת מאיתנו – גם מחברי הכנסת וגם מצוות הוועדה – לקיים סיעורי מוחות עם האנשים שלך, להחליף דעות.
שמואל לטקו: כמובן שזה תרם לכם וכמובן גם לנו ולוועדה.
שמואל לטקו: זה לא מובן מאליו ועל כך אני מודה לך.
שמואל לטקו: המחיר האישי – אני לא נכנס פה לפוליטיקה – התקופה הייתה קשה מנשוא.
שמואל לטקו: היו לנו גם שיחות בארבע עיניים שבהן עדכנתי אותך ואתה עדכנת אותי על המחיר האישי הכבד שאתה משלם.
שמואל לטקו: אני מכיר את זה ולכן אני מעריך ומעריץ את זה.
שמואל לטקו: למדתי ממך הרבה.
שמואל לטקו: מעבר לנושא הקורונה, לדעת להתמודד גם עם סוגיות איראן, סוגיית הדירקטיבות, ואין תוכנית עבודה, ואין תר"ש, ויש תר"ש, ואין תקציב – מורכבות מטורפת ולדעתי עמדת בזה בצורה יוצאת מהכלל.
שמואל לטקו: אין לי מילים, אני חושב שזה היה נפלא.
שמואל לטקו: תודה רבה.
בן שבת: תודה לכולכם.
רם בן ברק: תודה רבה לכולם, הישיבה נעולה.
רם בן ברק: רבותיי, אנחנו מתחילים.
רם בן ברק: קודם כול, אני רוצה להכריז שבהתאם לסעיף 120ב(2) לתקנון הכנסת, הישיבה הזאת אינה חסויה.
רם בן ברק: אנחנו מתחילים להצביע על ראשי ועדות המשנה והרכבי ועדות המשנה.
רם בן ברק: על ועדת משנה למודיעין כבר הצבענו, נכון?
רם בן ברק: אם כך, אני אדבר על ועדת המשנה לענייני עורף.
רם בן ברק: יושבת-ראש הוועדה לענייני עורף היא חברת הכנסת נירה שפק.
רם בן ברק: חברים בוועדה: רם בן ברק מיש עתיד; משה טור פז מיש עתיד; צביקה האוזר מתקווה חדשה.
רם בן ברק: ממלא מקום – יוראי להב הרצנו, שהוא ממלא מקום שלי מיש עתיד.
רם בן ברק: אני מציע שהוא יהיה ממלא מקום שלי, כי נירה היא יושבת-ראש הוועדה, ואם היא לא תהיה, לא תתקיים ישיבת ועדה.
רם בן ברק: ועדת משנה למדיניות חוץ והסברה – אמילי מואטי היא יושבת-ראש הוועדה.
רם בן ברק: חברים בה: רם בן ברק מיש עתיד; נירה שפק מיש עתיד; משה טור פז מיש עתיד; ניר אורבך מימינה; יוסי שיין מישראל ביתנו.
רם בן ברק: ממלא מקום של יוסי הוא יבגני סובה; יום טוב חי מימינה הוא ממלא מקום של ניר אורבך; רות לנדה היא ממלאת מקום של אמילי.
רם בן ברק: בעיניי זה קצת בעיה שיש ממלא מקום ליושבת-ראש הוועדה.
דפנה סידס כהן: זה לנוכחות בלבד.
רם בן ברק: זה לנוכחות בלבד, ולא יכולה להחליף אותך כיושבת-הראש.
אמילי חיה מואטי: חברים, הכול בסדר.
אמילי חיה מואטי: שאלו אותי ואישרתי.
רם בן ברק: ממלא מקום לא יכול להיות יושב-ראש ועדה.
רם בן ברק: זאת הנקודה.
דפנה סידס כהן: גם לחברת הכנסת וסרמן לנדה הובהר, שמילוי המקום הוא לנוכחות בלבד, ולא לראשות ועדת המשנה.
רם בן ברק: ועדת משנה למוכנות ובט"ש – יושב-ראש הוועדה הוא רם בן ברק.
רם בן ברק: יחד איתי משה טור פז מיש עתיד; איתן גינזבורג מכחול לבן; צביקה האוזר מתקווה חדשה.
רם בן ברק: ועדת משנה לתפיסת הביטחון, דירקטיבות ובניין הכוח – יושב-ראש הוועדה הוא רם בן ברק.
רם בן ברק: יחד איתי נירה שפק, צביקה האוזר ומיכל רוזין.
יום טוב חי כלפון: אדוני היושב-ראש, ניר אורבך ואני גם חברים בוועדה.
דפנה סידס כהן: ניר מסכים להיות חבר בוועדה?
יום טוב חי כלפון: כן.
דפנה סידס כהן: צריך להוסיף את ניר אורבך כחבר הוועדה.
רם בן ברק: וממלא מקומו הוא יום טוב חי כלפון.
רם בן ברק: ועדת משנה למשאבי אנוש בצה"ל – היושב-ראש הוא רם בן ברק.
רם בן ברק: חברים בה נירה שפק מיש עתיד; ניר אורבך מימינה; יום טוב חי הוא ממלא מקום; אמילי מואטי מהעבודה; מיכל רוזין ממרצ.
רם בן ברק: ועדת משנה לפעילות משרד הביטחון ויחידותיו – יושבת-הראש היא מיכל רוזין.
רם בן ברק: חברים בוועדה רם בן ברק; משה טור פז; איתן גינזבורג, אמילי מואטי; צביקה האוזר.
רם בן ברק: ועדת משנה למדיניות ואסטרטגיה – יושב-הראש הוא צביקה האוזר מתקווה חדשה.
רם בן ברק: חברים בוועדה רם בן ברק; איתן גינזבורג מכחול לבן, וממלאת המקום שלו היא רות לנדה; אמילי מואטי מהעבודה, וממלא המקום שלה הוא יום טוב חי כלפון מימינה; יוסי שיין וממלא המקום שלו הוא יבגני סובה.
רם בן ברק: ועדת משנה לענייני איו"ש ומרחב התפר – היושב-ראש הוא רם בן ברק.
רם בן ברק: חברים בוועדה נירה שפק מיש עתיד; ניר אורבך מימינה וממלא המקום שלו הוא יום טוב חי; אמילי מואטי, וממלאת המקום שלה היא אבתיסאם מראענה; צביקה האוזר ומיכל רוזין ממרצ.
רם בן ברק: אני רוצה להגיד כמה דברים.
רם בן ברק: אני יושב-ראש זמני של כל הוועדות שהקראתי כאן, למעט ועדת המשנה למודיעין, שם אני לא ממלא מקום.
רם בן ברק: הוועדות האלה שמורות לאופוזיציה, וכשהם יגיעו, ניתן להם אותן אם הם יתנהגו יפה.
רם בן ברק: דבר נוסף, לא יהיו ממלאי מקום לא לוועדת המשנה למודיעין ולא ל-וא"א.
רם בן ברק: שם לא יהיו ממלאי מקום.
רם בן ברק: אני יודע שכבר בונים על זה, אז שהדברים האלה יהיו ברורים.
מירי פרנקל-שור: אתה רוצה לדבר על המנדטים של הוועדות?
רם בן ברק: אני לא אקריא את המנדטים.
רם בן ברק: הם פורסמו, כולם קראו אותם.
דפנה סידס כהן: צריך להצביע קודם על הרכב ועדות המשנה שהיושב-ראש הקריא.
מירי פרנקל-שור: לא, קודם נדבר על המנדטים.
רם בן ברק: אני לא רוצה להקריא את המנדטים.
מירי פרנקל-שור: יש תיקון שכדאי להגיד לפרוטוקול.
רם בן ברק: בבקשה, גברתי מנהלת הוועדה.
דפנה סידס כהן: לבקשת יושב-ראש ועדת המשנה המיועד, חבר הכנסת צבי האוזר, המנדט ישתנה כך, שבעמוד השני שלפניכם יימחקו המילים: "דירקטיבות הדרג המדיני ואסטרטגיית צה"ל", ונישאר עם מנדט כאמור: "ועדת המשנה תעסוק בתפיסת הביטחון של מדינת ישראל, בבחינת תהליכי בניין הכוח של צה"ל ביחס למתאר האסטרטגי לתר"ש, איום ייחוס, תרחיש ייחוס, וביחס לתפיסת ההפעלה לניצחון".
דפנה סידס כהן: יתר המנדט כפי שמופיע בפניכם.
רם בן ברק: אני רוצה להביא להצבעה את כל מה שאמרנו עד עכשיו.
רם בן ברק: מי בעד, מי נגד.
רם בן ברק: הרכבי הוועדות אושרו.
רם בן ברק: פה אחד הוחלט לאשר.
רם בן ברק: אני באמת קורא מכאן ליושב-ראש האופוזיציה ולאופוזיציה עצמה על כל מפלגותיה, להצטרף אלינו במהרה.
רם בן ברק: יש חשיבות רבה לנוכחות שלהם בוועדות בכלל, ובוועדת החוץ והביטחון בפרט.
רם בן ברק: אני מאוד מקווה שבישיבה הבאה כבר נראה אותם איתנו, כדי שנקיים כאן דיונים פוריים, מקצועיים ונצליח במשימתנו.
רם בן ברק: בוקר טוב לכולם, אני מכריז שהישיבה פתוחה לפי סעיף 120(ב)(2) לתקנון הכנסת.
רם בן ברק: בהמשך להודעה שנשלחה אליכם ביום 19 בספטמבר 2021 בנושא שבנדון, להלן פירוט השינויים: 1.
רם בן ברק: חבר הכנסת רון כץ ישמש כממלא-מקום – בוועדת המשנה למדיניות חוץ והסברה במקום חבר הכנסת רם בן ברק; בוועדת המשנה לפעילות משרד הביטחון ויחידותיו במקום חבר הכנסת רם בן ברק; בוועדת המשנה לתפיסת הביטחון ובניין הכוח במקום חברת הכנסת נירה שפק; 2.
רם בן ברק: חברת הכנסת גבי לסקי תשמש כממלאת-מקום – בוועדת המשנה לענייני איו"ש ומרחב התפר במקום חברת הכנסת מיכל רוזין; בוועדת המשנה לתפיסת הביטחון ובניין הכוח במקום חברת הכנסת מיכל רוזין.
רם בן ברק: עד כאן.
רם בן ברק: מי בעד השינויים המוצעים?
רם בן ברק: ה צ ב ע ה ההצעה התקבלה.
רם בן ברק: ההצעה התקבלה פה אחד.
רם בן ברק: אני קובע כי השינויים ייכנסו לתוקף החל מרגע זה.
רם בן ברק: שלום לכולם, אני פותח את ישיבת הוועדה.
רם בן ברק: אני מרגיש שאפשר לחתוך בסכין את האווירה פה ולכן אני מבקש מכל אחד ואחת בחדר לכבד את הדיון הזה.
רם בן ברק: אני יודע שמדובר בנושא טעון רגשית, פוליטית, היסטורית כבר למעלה מ-100 שנה, אידיאולוגית.
רם בן ברק: עם זאת, אנחנו לחלוטין לא נקיים דיון פוליטי.
רם בן ברק: אנחנו לא דנים לגבי הנוכחות הישראלית בשטחי יהודה ושומרון, זה לא הנושא, אלא דיון שנוגע למשילות שלנו באזור.
רם בן ברק: בשעה שאנחנו נמצאים שם וישנם שם ישראלים ופלסטינים, שחלקם בשטח שהינו באחריות ביטחונית ישראלית, אני רוצה לוודא שמשטרת ישראל, צה"ל, כוחות הביטחון, פועלים על מנת לשמור על הסדר והביטחון של התושבים באזור ולא לתת יד לקיצונים להשליט אימה, פחד ואלימות.
רם בן ברק: הדיון היום יתמקד באלימות של גורמים יהודים קיצונים בלבד כנגד פלסטינים.
רם בן ברק: אני מודע לכך שרוב מוחלט של המתיישבים ביהודה ושומרון הם אנשים שומרי חוק וסדר ואנחנו לא מדברים עליהם.
רם בן ברק: אנחנו מדברים על קיצונים שהם פורעי חוק, עליהם אנחנו מדברים.
איתמר בן גביר: מתי יתקיים דיון מקביל בנושא אלימות של שמאל קיצוני?
רם בן ברק: בעוד שבוע מהיום, לבקשתו של חבר הכנסת ניר אורבך ואחרים, יתקיים דיון שדן באלימות פלסטינית כלפי מתיישבים יהודים.
אורית סטרוק: אבל אדוני היושב-ראש, אתה לא הגדרת ככה את הדיון, סליחה.
רם בן ברק: גברתי, לא סיימתי את הדברים.
אורית סטרוק: אז אני מבקשת הערה לסדר בתום דבריך לגבי נושא הדיון, כי לא כך הגדרת אותו.
רם בן ברק: הסרטונים שמגיעים מהאזור בשבועות האחרונים מראים על עלייה מדאיגה בכמות מקרי האלימות, שאין להם מקום.
רם בן ברק: אני בטוח שגם כל חברי הכנסת מתנגדים לאלימות הזאת.
רם בן ברק: כידוע לכם, קבעתי דיון – לשאלתך, חבר הכנסת בן גביר – לבקשת חבר הכנסת ניר אורבך, בנוגע לאלימות כלפי יהודים באזור יהודה ושומרון, על כך נדון בישיבה הבאה.
רם בן ברק: לפני שנתחיל בישיבה אני מבקש כמה סדרי דיון למען הסדר הטוב, על אף שאני מניח שזה לא יהיה קל לכולם, לשמור על תרבות הדיון, לא אתן להפוך את הישיבה המכובדת הזאת לקרקס.
רם בן ברק: מי שמתכוון לעשות כאן פרובוקציות פופוליסטיות, אני ממליץ לו כבר כעת לעזוב את הדיון, אני לא אאפשר את זה ואני אוציא כל אחד שיפריע לדיון.
רם בן ברק: אני כן אשמח לשמוע את דעות ועמדות חברי הכנסת כולם, גם מימין וגם משמאל, גם את נציגי מערכת הביטחון, את צה"ל, משטרת ישראל, שירות הביטחון הכללי, לגבי איך הם רואים את המציאות בשטח.
רם בן ברק: בקשה אחרונה.
רם בן ברק: צה"ל, משטרת ישראל ושירות הביטחון הכללי הם גופים ממלכתיים ומקצועיים, תפקידם לבצע את המשימות שממשלת ישראל מטילה עליהם ללא דופי, במקצועיות, תוך התנהלות מבצעית לא פשוטה בשטח.
רם בן ברק: אני מבקש מכולנו לשמור על הגופים האלה מחוץ לוויכוח הפוליטי.
רם בן ברק: לא אתן לגרור את צה"ל ואת משטרת ישראל ואת השב"כ לתוך הוויכוח הפוליטי שאנחנו דנים בו.
בצלאל סמוטריץ': זה מה שאתה עושה בדיון הזה, אדוני היושב-ראש.
רם בן ברק: אני מאחל לכולנו שיהיה דיון פורה.
אורית סטרוק: אדוני היושב-ראש, אני מבקשת - - -
רם בן ברק: שנייה אחת, כולם ידברו.
אורית סטרוק: אני מדברת על הצעה לסדר, לא על לדבר.
מיכל רוזין: לא, לא, הצעה לסדר זה דרך לדבר לפני כולם.
יואב קיש: שאת אף פעם לא השתמשת בה?
יואב קיש: ככה עובדים בכנסת.
רם בן ברק: חברים, אני אגיד לכם איך יתנהל הדיון.
רם בן ברק: אתן עכשיו לארבעה חברי כנסת לדבר לפני הדיון כי הם צריכים ללכת לוועדות אחרות וחשוב להם לדבר.
רם בן ברק: לאחר מכן ידברו הנציגים השונים, ולאחר מכן שאר חברי הכנסת שנמצאים בחדר.
רם בן ברק: ראשונת הדוברים כאמור, חברת הכנסת מיכל רוזין.
אורית סטרוק: סליחה, ביקשתי הצעה לסדר לגבי נושא הדיון.
מיכל רוזין: אז אני אבהיר את נושא הדיון.
איתמר בן גביר: מה, מה זה את תבהירי את נושא הדיון?
איתמר בן גביר: אולי תדברי גם בשמנו?
איתמר בן גביר: אולי חברת הכנסת רוזין תדבר בשם כל חברי הכנסת?
אורית סטרוק: אדוני היושב-ראש, ביקשתי הצעה לסדר, זה דבר מקובל לאפשר.
רם בן ברק: רבותיי.
רם בן ברק: את תקבלי את זכות הדיבור בעוד שתי דקות.
אורית סטרוק: לא ביקשתי זכות דיבור, ביקשתי הצעה לסדר.
איתמר בן גביר: אדוני, זה לפי התקנון.
רם בן ברק: חבר'ה, אל תעזרו לי לנהל את הדיון.
אורית סטרוק: הצעה לסדר, אדוני היושב-ראש, אתה כינית את הדיון הזה, במכתב ששלחת לנו: טיפול כוחות הביטחון ביו"ש, עם אלימות מצד גורמים קיצונים ישראלים.
אורית סטרוק: לא אמרת שמדובר באלימות של מתנחלים או אנשי ימין כנגד פלסטינים אלא גורמים קיצונים ישראלים.
אורית סטרוק: ולכן אני מבקשת שהדיון יתייחס גם לגורמי שמאל ישראלים קיצוניים שפועלים בשטח בעצימות הרבה יותר גבוהה.
רם בן ברק: בסדר גמור, תודה.
רם בן ברק: חברת הכנסת רוזין, בבקשה.
מיכל רוזין: בראשית הדברים אני חייבת לומר, אנחנו לא פה כדי לדון בנושא הכיבוש של השטחים או ההתיישבות ביהודה ושומרון, כל אחד על פי שיטתו.
מיכל רוזין: עמדותינו ברורות.
מיכל רוזין: אני חושבת שכל מי שנמצא פה מסביב לשולחן, ימין ושמאל, צריכים להיות מאוחדים נגד אלימות, ובוודאי כשהיא באה מהצד שלנו, בצורה חד משמעית.
מיכל רוזין: לכן אני בכלל לא מבינה את המקום הזה שמישהו בא להגן על חבורות של פורעים ועבריינים שפוגעים באנשים חפים מפשע.
מיכל רוזין: זה דבר ראשון.
איתמר בן גביר: כבר שפטת?
איתמר בן גביר: את השופטת והתליינית?
מיכל רוזין: דבר שני, לפי נתוני מערכת הביטחון, ב-2021, רק במחצית הראשונה תועדו כבר 416 מקרים.
מיכל רוזין: ב-2020 – 507.
מיכל רוזין: ב-2019 – 363 מקרים מעשי פשיעה של השחתה, של זריקות אבנים, של תקיפות, של פעולות תג מחיר.
מיכל רוזין: זאת עלייה דרמטית במקרי אלימות של כמעט 60% בהשוואה לתקופה המקבילה אשתקד.
מיכל רוזין: ופה צריך להבין, האם יש עין עצומה בעניין הזה של הרשויות, הצבא, המשטרה?
מיכל רוזין: האם מתעלמים מהעניין?
מיכל רוזין: שלא נדבר על משתפי פעולה או עוזרים לאותם פורעים.
מיכל רוזין: הפוגרום האחרון שראינו שבו נפצע ילד בן 4 שנפתח לו הראש.
מיכל רוזין: ככה אנחנו רוצים שמדינת ישראל תיראה?
מיכל רוזין: זה מה שאנחנו רוצים שייראו הפנים שלנו פנימה והחוצה?
מיכל רוזין: כמו שאמרתי פה, כולנו לא רוצים את זה.
מיכל רוזין: אני לא חושבת שאף אחד, גם אם הוא מחזיק בדעות ימניות הפוכות לגמרי משלי לגבי חלוקת הארץ, אף אחד לא רוצה לראות את הדברים האלה ואף אחד לא יכול להצדיק את הדברים האלה ומקרי האלימות האלה הם לא ספורדיים.
מיכל רוזין: מדובר פה בעיקר בחבר'ה צעירים שמגיעים לכל מיני מאחזים בלתי חוקיים, להתנחלויות, מגיעים לחוות חקלאיות ויוצאים באופן מאורגן לפגע והדבר הזה לא יכול לעבור בשקט, בטח לא על ידי גורמי הצבא והמשטרה אבל גם לא על ידי נבחרי הציבור, וכמו שאמרתי, מכל צד.
מיכל רוזין: יש תיעודים ברורים, צילומים, זה לא המצאות, זה לא מישהו אמר, מישהו הגיש תלונה, הכול על השולחן, רואים הכול בעיניים.
מיכל רוזין: ופה אני רוצה להגיד לצבא ולמשטרה, יש לכם אחריות לא רק למנוע, גם להדריך ולתדרך ולהסביר את הערכים של מרצ לחיילים שלכם, לשוטרים.
מיכל רוזין: לא יכול להיות שאנחנו נראה שוטרים שמסתובבים עם הגולגולת - - -
בצלאל סמוטריץ': הערכים של מרצ?
מיכל רוזין: לא, ערכים של מדינת ישראל.
בצלאל סמוטריץ': אמרת ערכים של מרצ, זה היה משפט שלך, לא שלי.
מיכל רוזין: סמל הגולגולת שהייתה של הדיוויזיה באס.
מיכל רוזין: אס, אתם לא מתביישים ששוטרים שלכם הולכים עם זה ?
מיכל רוזין: אני מתביישת.
מיכל רוזין: לא יכול להיות שזה קורה.
מיכל רוזין: לא יכול להיות שנראה שוטר לוקח נשק ויורה, או חייל.
מיכל רוזין: לא יכול להיות שנראה תמיכה, וגם לא חיילים שעומדים מהצד ומאפשרים את זה.
אורית סטרוק: מיכל, את רוצה לחזור בך מהדברים על האס.
אורית סטרוק: אס אולי?
אורית סטרוק: את לא חושבת שהגזמת?
מיכל רוזין: אמרתי שהסמל הוא סמל של הגולגולת של האס.
מיכל רוזין: אס.
מיכל רוזין: מה לעשות, זה העובדות ההיסטוריות.
אורית סטרוק: תעיפי את האס.
אורית סטרוק: אס מהחדר הזה.
אורית סטרוק: מיכל, הגזמת לגמרי.
עופר כסיף: אם צריך להעיף מהחדר, זה כמה ח"כים שיצטרכו לצאת מפה.
איתמר בן גביר: ואתה הראשון שבהם.
איתמר בן גביר: אתה הראשון שצריך לצאת אם מדברים על האס.
איתמר בן גביר: אס.
מיכל רוזין: אני מבקשת לקבל תשובות - - -
רם בן ברק: רבותיי, אני מבקש מכם, אני לא רוצה להוציא אף אחד מהחדר.
אורית סטרוק: מיכל, את לא נורמאלית.
רם בן ברק: היא שמעה אותך כבר, די, חלאס, אמרת?
רם בן ברק: די, היא לא רוצה לחזור, זו בעיה שלה.
אורית סטרוק: אתה כיושב-ראש הוועדה צריך להגיד לה להוציא את האס.
אורית סטרוק: אס מהחדר.
אורית סטרוק: מה זה פה?
מיכל רוזין: אני מבקשת לקבל תשובות ענייניות מהגורמים שבשטח, הם אחראים על הסדר.
מיכל רוזין: אני רוצה לדעת מה נעשה גם מול הפרות הסדר האלה?
אורית סטרוק: את לא רוצה לדעת כלום כי את הולכת, את סתם רוצה לדבר.
מיכל רוזין: אני רוצה לדעת מה נעשה מול חיילים ושוטרים שהשתתפו או לא הגנו, ואני רוצה לדעת איזה הדרכה, איזה מסרים עוברים לחיילים האלה כי בסוף הם הילדים של כולם.
רם בן ברק: תודה רבה, חברת הכנסת רוזין.
רם בן ברק: אני מבקש שתי דקות לדובר.
רם בן ברק: חבר הכנסת ניר אורבך, אתה רוצה להגיד משהו?
ניר אורבך: תודה רבה, אני אשתדל לעמוד במסגרת הזמן.
ניר אורבך: קודם כל, תודה רבה ליושב-ראש הוועדה, חבר הכנסת רם בן ברק, שנענה לבקשתי וב-25 באוקטובר יתקיים דיון גם בנושא של אלימות כלפי המתיישבים.
ניר אורבך: אני חייב להגיד מילה, גם מהניסיון שיש לי בוועדות, יושב-ראש הוועדה הוא הגון ומאוזן לגמרי, קשוב ונענה לבקשות.
ניר אורבך: כשאנחנו כותבים בגוגל אלימות ביהודה ושומרון, רוב הכתבות שקופצות זה אלימות של מתיישבים כלפי פלסטינים.
ניר אורבך: אבל לא סתם.
ניר אורבך: יש פה מערכת מתוזמנת עם קמפיין ממומן, כמי שחווה בחודשים האחרונים על בשרי קמפיין ממומן, אני יודע מה המשמעות, איך אפשר לעשות פייק ואיך אפשר להציג נתונים.
ניר אורבך: אין איזון.
ניר אורבך: אין איזון, לא ביהודה ושומרון ולא בבנימין ולא בערים המעורבות.
ניר אורבך: ארגוני השמאל עובדים שעות נוספות בצילום חיילים שמגיבים לתקריות ולאלימות והרבה פעמים הצילום הוא מגמתי.
ניר אורבך: אנחנו רואים חייל, אחרי שעבר אלימות והתגרות בלתי פוסקת, אנחנו לא רואים אם היו שם זריקות אבנים, מאיזה כיוון, ובקבוקי תבערה גם מאזרחים פלסטינים, אנחנו רואים רק את התגובה שהוא מגיע לשלב שהוא כבר לא יכול יותר והיה צריך להגיב.
ניר אורבך: אז יוצאת המצלמה ואז מגיעה התקשורת.
ניר אורבך: אם נבדוק את התחקורים של אחרי המקרים, אני בטוח ואני יודע שבחלק גדול מהמקרים מדובר על התנהגות והתנהלות ראויה של חיילים, בטח בתנאי השטח שהיו שם.
ניר אורבך: רק אתמול הופץ סרטון ברשתות על התגרות כלפי חיילי מג"ב בירושלים ועל התגובה שלהם.
ניר אורבך: אם היו מצלמים רק את התגובה, זה אולי נראה לא כל כך נעים אבל כשרואים את ההתגרות אז מבינים את התמונה המלאה.
ניר אורבך: חברת הכנסת מיכל רוזין, כולנו נגד אלימות - - -
מיכל רוזין: אני לא שומעת שאתה נגד אלימות.
מיכל רוזין: בינתיים הפנית אצבע לארגוני השמאל.
איתמר בן גביר: כשמלהיטים את הרוחות ארגוני השמאל - - -
מיכל רוזין: אז לי יש מה להגיד על ארגוני הימין אבל לא עשיתי את זה.
ניר אורבך: חברת הכנסת רוזין, אני יודע לנהל שיח בינינו, אני לא צריך עזרה.
ניר אורבך: אני מפריד בין שני דברים.
ניר אורבך: אני מפריד בין תגובות להתגרות ואני מפריד בין אלימות יזומה.
ניר אורבך: אלימות יזומה מכל צד שהוא צריכה להיות מטופלת ביד קשה ועל פי חוק, אני אומר את זה חד משמעית.
ניר אורבך: אבל הטענה שלי, שאין איזון.
ניר אורבך: ניסו להגיד שגם בערים מעורבות יש שני צדדים.
ניר אורבך: אין שני צדדים, יש שם צד שהתגרה והתחיל את המהומות ויש צד שלפעמים ואני לא יודע אם בצורה שהלמה את הסיטואציה, הגיב.
ניר אורבך: זאת הפרדה מוחלטת בין הדברים מבחינתי.
ניר אורבך: תודה רבה.
רם בן ברק: חבר הכנסת מוסי רז, בבקשה.
מוסי רז: תודה, אדוני היושב-ראש, על הדיון החשוב הזה.
מוסי רז: אני דווקא שמח עם ההגדרה של גורמים ישראלים קיצוניים, כמובן שרובם מתנחלים.
מוסי רז: הרי ההתנחלות – ברור שרוב המתנחלים, מלבד האקט האלים של ההתנחלות, לא עוסקים באלימות פרסה שעליה אנחנו רוצים לדבר.
מוסי רז: בשבת שעברה הלכתי עם טובי הישראלים בארץ הזאת, מאות אנשים, למופקרה, נכנסתי עם הילד מוחמד חמאמדה, בן שלוש ועשרה חודשים, לראות את המקום שבו הוא נרגם באבנים בתוך איזה חדר כזה.
מוסי רז: דרך השמשה שניפצו אותה זרקו אבן, פגעו בראשו וכשהוא נכנס, כשהובילו אותו באמבולנס – ילד בן שלוש ועשרה חודשים – המשיכו לרגום אותו באבנים, את האמבולנס.
מוסי רז: מה הבעיה, למה יש אלימות כזאת ללא הפסקה?
מוסי רז: כי אין מי שמתעסק עם זה.
מוסי רז: המשטרה לא הייתה שם, היא הגיעה לאחר שהסתיים הפוגרום כמו שתמיד היא מגיעה כשיש אלימות של מתנחלים.
מוסי רז: איפה יש משטרה?
מוסי רז: איפה הם התלוננו, במשטרת קריית ארבע?
מוסי רז: אתם יודעים איזה מרחק ממופקרה לקריית ארבע?
מוסי רז: זה בלתי אפשרי.
מוסי רז: אבל הצבא היה שם.
מוסי רז: מה עשה אותו רב סרן ידוע לשמצה, ששוב ושוב ושוב מעורב בפעולות חבלה כנגד ישראלים?
מוסי רז: בזמן הזה שתוקפים ילד בן שלוש ועשרה חודשים ופוצעים אותו, מוליכים אותו לבית החולים, מצולם כדוחף ופוגע בפלסטינים.
מוסי רז: שמעתי, שהוגש לך איזה דוח, אדוני היושב-ראש, על ההתנהגות של אותו רב סרן שפגע בישראלים.
מוסי רז: אני הייתי שם, אני ראיתי.
מוסי רז: אני לא יודע מה כתוב בדוח שנמסר לך, אבל אם כתוב פה דבר אחר מלבד שאותו רב סרן צריך לעוף מהצבא, אז הדוח הזה והתחקיר היה פיקטיבי.
מוסי רז: אני מכיר את זה מהשירות הצבאי שלי.
מוסי רז: אני הגעתי לטול-כרם ואמרו לי, היום הרגנו עובר אורח.
בצלאל סמוטריץ': ראית גם את הפעיל של בצלם, שהצית את הבית וצעק שזה יהודי?
בצלאל סמוטריץ': ראית גם אותו, אם היית שם, מוסי?
רם בן ברק: אל תהיה שופט במקרה הזה.
איתמר בן גביר: אנחנו מכירים את המציאות, הם מסלפים את המציאות.
מוסי רז: מי שלא היה שם, לא יהיה השופט במקרה הזה.
מוסי רז: שאף אחד מאלה שלא היו שם לא יהיה השופט - - -
איתמר בן גביר: אנחנו גרים שם, אתה, איפה אתה גר?
איתמר בן גביר: אנחנו גרים שם, אנחנו רואים את האלימות שלהם כל הזמן.
איתמר בן גביר: אנחנו רואים את התססה שלהם.
מוסי רז: תצעק, תצעק.
מוסי רז: אני אולי אשיג לך גם תמונה של זה שזרק את האבן על הילד, תתלה אותה בסלון.
מוסי רז: האלימות של המתנחלים, אין לה תשובה.
מוסי רז: יש אלימות בכל מקום ולאלימות של המתנחלים אין תשובה משום שאין משטרה, המשטרה נמצאת בהתנחלויות, היא לא נמצאת במופקרה, היא לא נמצאת בדרום הר חברון, היא לא נמצאת בבקעת הירדן, על זה אנחנו מדברים.
מוסי רז: הרי 99% מהמתנחלים לא עוסקים באלימות הזאת, איך אנחנו עונים לאחוז הזה שכן עוסק באלימות?
מוסי רז: אין לנו משטרה לטפל בהם.
אורית סטרוק: פשוט תעיף משם את האנרכיסטים שלך, זה הכול.
אורית סטרוק: תעיף את האנרכיסטים שלך שמעוררים את המהומות.
רם בן ברק: חברת הכנסת אורית סטרוק, אני מבקש ממך.
מוסי רז: על מה את מדברת?
רם בן ברק: חברי הכנסת, אני יכול להשתמש בסמכותי ולהוציא מהדיון כל מי שאני רוצה אחרי שאני מזהיר אותו פעמיים.
רם בן ברק: אני לא רוצה לעשות את זה, זה דיון חשוב, חשוב לי לשמוע את הדעות של כולם, אני מבקש מכם, תתאפקו.
רם בן ברק: ממך, חבר הכנסת מוסי רז, אל תיכנס לגופו של איש בדיון הזה, יש ועדת חקירה, היא תדון, היא תחליט, אנחנו נבקר אותה.
איתמר בן גביר: הוא התליין שלו, הוא רוצה לתלות אותו.
איתמר בן גביר: כשזה חייל צה"ל, אתם ממהרים לתלות.
איתמר בן גביר: נגד צה"ל, נו, מה לעשות.